Seekord jäi ta rahule ja saime alustada  riviliste elementide harjutamist. Marssides kasarmu poole suutsime oma rivisammu sassi ajada ja edasine marssimine toimus kägarkõnnis. Üks rühm, kes läheduses oli, vahtis ainult suu ammuli kui meie madalalt edasi liikusime. Sada meetrit läbitud, tõusime püsti ja läksime lauldes edasi. Laul oli liiga vaikne ja karm käsklus "kõvemini" pani meid oma häälepaeltest viimast võtma. Eks ülemus tahtis näidata kui kõvasti ta mehed laulda suudavad.